మైనింగ్‌లో వినూత్న కల్పనలు రావాలి
- ఎన్‌ఎండీసీ టెక్నికల్‌ డైరెక్టర్‌ నందా
నవతెలంగాణ-వాణిజ్యవిభాగం: మైనింగ్‌ పరిశ్రమ అభివృద్ధికి వినూత్న కల్పనలు రావాలని నేషనల్‌ మినరల్‌ డెవలప్‌మెంట్‌ కార్పొరేషన్‌ (ఎన్‌ఎండీసీి) టెక్నికల్‌ డైరెక్టర్‌ డాక్టరు నరేంద్ర కె.నందా అన్నారు.. ఢిల్లీలోని సెంట్రల్‌ ఇన్‌స్టిట్యూట్‌ ఆఫ్‌ మైనింగ్‌ అండ్‌ పుయల్‌ రిసెర్చ్‌ (సీఎస్‌ఐఆర్‌) అధ్వర్యంలో నెక్స్‌జెన్‌ టెక్నాలజీస్‌ మైనింగ్‌ అండ్‌ పుయల్‌ ఇండిస్టీస్‌ అనే అంశంపై అంతర్జాతీయ సమావేశం జరిగింది. ఈ సందర్భంగా ఆయన మాట్లాడుతూ..భౌగళిక పరిస్థితులు, ప్రత్యామ్నాయ సచ్ఛమైన ఇంధన కార్యక్రమాలపై చర్చించారు. అలాగే సురక్షిత, సమగ్ర మైనింగ్‌, మినరల్‌ పరిరక్షణకు శాస్త్రీయమైన మైనింగ్‌ ప్రక్రియలతో పాటు నూతన పద్ధతులు, టెక్నాలజీస్‌ అండ్‌ అప్లీకేషన్స్‌ ఫర్‌ క్లీన్‌ ఉపయోగించాలని సూచించారు. ఇక దేశవ్యాప్తంగా మైనింగ్‌ పరిశ్రమ అభివృద్ధికి నందా అందిస్తున్న సేవలకు గానూ సైన్స్‌ అండ్‌ టెక్నాలజీ కేంద్రమంత్రి హర్ష వర్ధన్‌ ఈ సందర్భంగా ఆయనను సన్మానించారు. ఈ కార్యక్రమంలో నితి ఆయోగ్‌ మెంబర్‌ డాక్టరు వికె సరస్వత్‌తో పాటు పలువురు ప్రతినిధులు పాల్గొన్నారు.
మీ స్నేహితులకు రికమెండ్ చెయ్యండి